
ΠΕ ΡΙΕΧΟΜΕ ΝΑ · 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του χτιρίου που βρίσκεται επί των 
οδών Ευθ. Πλαστήρα και Κοσμά Αιτωλού του Δήμου Ναύπα¬ 
κτού ν. Αιτωλοακαρνανίας και καθορισμός ειδικών όρων και πε¬ 
ριορισμών δόμησης... 1 

Τροποποίηση του ρυμοτομικού σχεδίου Σπετσών (Ν. Αττικής) .. 2 
Χαρακτηρισμός ως διατηρητέων των κτιρίων που βρίσκονται επί 
των οδών Σαλαμίνος 24 και Γρανικού 18 στην περιοχή του Με¬ 
ταξουργείου της Αθήνας (Ν. Αττικής) και καθορισμός ειδικών 

όρων και περιορισμών δόμησης .. 3 

Χαρακτηρισμός ως διατηρητέου του κτιρίου που βρίσκεται επί της 
οδού Λεπενιώτου αρ. 34 στην περιοχή Ψυρρή του Δήμου Αθη¬ 
ναίων και καθορισμός ειδικών όρων και περιορισμών δόμησης .. 4 
Χαρακτηρισμός ως διατηρητέου του κτιρίου που βρίσκεται επί των 
οδών Μεσολογγίου και Υψ. Αλωνίων 25 στην Πάτρα (Ν. 
Αχαΐας) και καθορισμός ειδικών όρων και περιορισμών δόμησης 5 
Χαρακτηρισμός ως διατηρητέου του κτιρίου που βρίσκεται επί των 
οδών Μιχ. Βόδα 50 και Φερρών 56 της περιοχής Αχαρνών Δή¬ 
μου Αθηναίων (Ν. Αττικής) και καθορισμός ειδικών όρων και πε¬ 


ριορισμών δόμησης. 6 

Έγκλιση γενικού πολεοδομικού σχεδίου (Γ.Π.Σ.) του δήμου Μεσο¬ 
λογγίου (Ν. Αιτωλ/νίας) . / ..'. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 46847/2723 (ϊ) 

Χαρακτηρισμός ως διατηρητέου του κτιρίου που βρίσκεται επί των 
οδών Ευθ. Πλαστήρα και Κοσμά Αιτωλού του Δήμου Ναυπάκτου ν. 
Αιτωλοακαρνανίας και καθορισμός ειδικών όρων και περιορισμών 
δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8ι ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α 210) όπως .τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/1985 «Γενικός Οικοδομικός Κανονισμός και άλλες σχετικές δια¬ 
τάξεις» (Α’ 91). 

2. Την υπ’ αρ. 15883/1903/8.2.88 κοινή απόφαση του Υπουργού 

Προεδρίας της Κυβερνήσεως και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (Β' 142). * 

3. Την από 7.2.89 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 1.3.89 σύμφωνη γνώμη της ενδιαφερομένης Ευπραξίας 


Τσολοδήμου για τον χαρακτηρισμό ως διατηρητέου του παρακάτω κτι¬ 
ρίου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Ευθ. Πλαστήρα και Κοσμά Αιτωλού στο δήμο Ναυπάκτου του (Ν. 
Αιτωλοακαρνανίας) φερόμενο ως ιδιοκτησία Ευπραξίας Τσολοδήμου 
όπως φαίνεται με κόκκινη διαγράμμιση στο σχετικό πρωτότυπο διά¬ 
γραμμα σε κλίμακα 1:2000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αρ. 46847/1989 
πράξη του. Ακριβές αντίγραφο του διαγράμματος αυτού αναρτάται στην 
Δ/νση Τοπογραφικών Εφαρμογών, Τμήμα Αρχείου Σχεδίων του 
Υπουργείου Περιβάλλοντος, Χωροταξίας και Δημοσίων Έργων επί εί¬ 
κοσι (20) τουλάχιστον ημέρες από την επομένη της δημοσίευσης της 
παρούσας απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και . 
διακοσμητικών στοιχείων του. 

> 3 · Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση .του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 8 Ιουνίου 1989 


ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



♦ 


Αριθ. 45798 (2) 

Τροποποίηση του ρυμοτομικού σχεδίου Σπετσών (Ν. Αττικής) 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8ι ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 17.7.1923 
«περί σχεδίων πόλεων κλπ.» (Α' 228), όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 

3. Τις_διατάξεις του υπ’ αριθ. 842/1980 Π.Δ/τός «Περί απλουστεύ- 
σεως της διαδικασίας κατά την έκδοσιν διοικητικών τινών ποάξεων 

ατομικού χαρακτήρος κλπ.» (Λ' 208). 

4. Τις διατάξεις της παρ. 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα* (Α' 137). 

5. Τις διατάξεις του άρθρου 2 (παρ. α) του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους νομάρχες» (Α' 70). 

6. Την υπ’ αριθ. Γ46/15883/1903/8.2.1988 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β' 142). 

7. Τις υπ’ αριθ. 106,121 και 130/1987 γνωμοδοτήσεις του δημο¬ 
τικού συμβουλίου Σπετσών. 

8. Τις υπ’ αριθ. 254/1987 και 64/1989 γνωμοδοτήσεις οτυ Κε¬ 
ντρικού Συμβουλίου Χωροταξίας, Οικισμού και Περιβάλλοντος, αποφα¬ 
σίζουμε: 

1. Εγκρίνεται η τροποποίηση του ρυμοτομικού σχεδίου του δήμου 
Σπετσών, που έχει χαρακτηρισθεί ως παραδοσιακός οικισμός με το από 
19.10.1978 Π.Δ/γμα (Δ' 594), α) στα υπ’ αριθ. 325, 227, 220, 
220Α, 220Β, 304,134, 399, 410,180, 82, 83, 96, 58, 27, 258, 
3,3Α και 223 οικοδομικά τετράγωνα με τη μετατόπιση των οικοδομι¬ 
κών - ρυμοτομικών γραμμών, β) στο υπ’ αριθ. 227 οικοδομικό τετρά¬ 
γωνο με τη μετατόπιση της οικοδομικής - ρυμοτομικής γραμμής και 
τον καθορισμό ρυμοτομικής γραμμής, γ) στα υπ’ αριθ. 220, 220Α και 
220Β οικοδομικά τετράγωνα με την κατάργηση των μεταξύ αυτών 
οδών και τον καθορισμό ρυμοτομικής γραμμής, δ) στο υπ’ αριθ. 96 οι¬ 
κοδομικό τετράγωνο με την έγκριση εντός αυτού οδού, και ε) στα υπ’ 
αριθ. 3 και 3Α οικοδομικά τετράγωνα με την κατάργηση και έγκριση 
οδού, όπως οι παραπάνω ρυθμίσεις φαίνονται στα δεκατέσσερα (14) 
σχετικά πρωτότυπα διαγράμματα σε κλίμακα 1:500 (τα εννέα), 
1:1000 (τα τρία), 1:200 (ένα) και 1:100 (ένα), πού έχουν θεωρηθεί 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 1989 πράξη του. 

Ακριβή αντίγραφα των παραπάνω διαγραμμάτων θα είναι αναρτη- 
μένα για 20 ημέρες από τη δημοσίευση της παρούσας απόφασης στην 
Εφημερίδα της Κυβερνήσεως, στο Τμήμα Αρχείου Σχεδίων της Διεύ¬ 
θυνσης Τοπογραφικών Εφαρμογών του Υπουργείου Περιβάλλοντος, 
Χωροταξίας και Δημοσίων Έργων, οδός Αμαλιάδος 17 και Πουλίου, 
για να λάβουν γνώση οι Ενδιαφερόμενοι. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημόσιευθεί στην Εφημερίδα της Κυβερνήσεως. 

Αθήνα, 23 ΜάΓου 1989 

Ο ΥΠΟΥΡΓΟΙ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 46846/2722 (3) 

Χ*ρα,ίίΐηρισμός ως διατηρητέο» των κτιρίων που βρίσκονται επί των 

οδών Σαλαμίνος 24 και Ερανικού 18 στην περιοχή του Μεταξουρ¬ 
γείου της Αθήνας (Ν. Αττικής) και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις το» άρθρο» 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α 210) όπως τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/1985» Γενικός Οικοδομικός Κανονισμός «και άλλες σχετικές 
διατάξεις» (Α' 91). 

2) Την υπ’ αρειθμ. 15883/1903/8.2.88 Κοινή Απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

3) Την από 28.3.89 αιτιολαγική έκθεση της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

4) Την από 14.4.89 σύμφωνη γνώμη της ενδιαφερομένης Ειρήνης 
Προεστοπούλου για το χαρακτηρισμό ως διατηρητέων των παρακάτω 
κτίριο», αποφασίζουμε: 

1) Χαρακτηρίζονται ως διατηρητέα τα κτίρια που βρίσκονται επί των 
οδών Σαλαμίνος 24 και Γρανικού 18 στην περιοχή Μεταξουργείου της 
Αθήνας (Ν. Αττικής) φερομένων ως ιδιοκτησία Ειρήνης Προεστοπούλου 
όπως αυτά φαίνονται με χιαστί διαγράμμιση στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον προϊστάμενο της 


Δ/νσης Τοπόγραφικών Εφαρμογών με την υπ’ αριθμ. 46846/1989 
πράξη του. Ακριβές (αντίγραφο του διαγράμματος αυτού θα είναι αναρ- 
τημένο στην Δ/νση Τοπογραφικών Εφαρμογών - Τμήμα Αρχείου Σχε¬ 
δίων του Υπουργείου Περιβάλλοντος, Χωροταξίας και Δημοσίων Έρ¬ 
γων επί είκοσι (20) τουλάχιστον ημέρες από την επομένη της δημοσίευ¬ 
σης της παρούσας απόφασης στην Εφημερίδα της Κυβερνήσεως. 

2) Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων των όψεών του. 

3) Επιτρέπεται στο δ’ όροφο τμήμα του κτιρίου το οποίο ευρίσκεται 
επί της οδού Σαλαμίνος, για λειτουργικούς λόγους, η προσθήκη κατ’ 
επέκταση (προς τον ακάλυπτο) και καθ’ ύψος τμημάτων διαστάσεων 
230 » 4.15, 3,3 X 5.38 και 2,60 X 1,00 όπως φαίνονται στο παρα¬ 
πάνω διάγραμμα με τα στοιχεία (β), (γ) και (δ) αντίστοιχα. Επιτρέπεται 
επίσης η ανακατασκευή του εσωτερικού του κτιρίου με νέο φέροντα ορ¬ 
γανισμό και της στέγης καθώς και η μετατροπή ενός ανοίγματος σε εί¬ 
σοδο. 

4) Επιτρέπεται στο ισόγειο γωνιακό κτίριο η προσθήκη κατ’ επέ¬ 
κταση τμήματος 1.77 X 5.35 σε αντικατάσταση παλαιότερου όπως 
αυτό φαίνεται με το στοιχείο (α) στο παραπάνω διάγραμμα, η ανακατα¬ 
σκευή του εσωτερικού και της στέγης και η μετατροπή ανοίγματος σε 
είσοδο για λόγους χρήσεως. 

Η παραπάνω αναφερόμενη προσθήκη είναι της αυτής μορφολογίας 
του υπάρχοντος επιστρέφεται με κεραμοσκεπή στέγη και εγκρίνεται από 
την Επιτροπή Πολεοδομικού και Αρχιτεκτονικού Ελέγχου (ΕΠΑΕ). 

β) Απαγορεύεται η τοποθέτηση φωτεινών ή μη επιγραφών και δια¬ 
φημίσεων τόσο στα διατηρητέα κτίρια όσο και στην προσθήκη. Επιτρέ¬ 
πονται μόνο η τοποθέτηση επιγραφών περιορισμένων διαστάσεων που 
πληροφορούν για την χρήση των χώρων του κτιρίου μετά από έγκριση 
της ΕΠΑΕ. 

6) Η μελέτη για τις προσθήκες περιλαμβάνει απαραίτητα και μελέτη 
για την επαναφορά στην αρχική μορφή των όψεων του κτιρίου και 
εγκρίνεται από την ΕΠΑΕ. 

7) Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημόσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 46849/2725 (4) 

Χαρακτηρισμός ως διατηρητέου του κτιρίου που βρίσκεται επί της οδού 

Λεπενιώτου αρ. 34 στην περιοχή Ψυρρή του Δήμου Αθηναίων και 

καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8ι ΔΗΜ. ΕΡΓΩΝ 

Έχοντας υπόψη: 

1) Τις διατάιξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων τού Ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2) Τις διατάξεις της υπ’ αριθμ. Γ4δ/15883/1903/8.2.88 Κοινής 
Απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
(Β.142). 

3) Την από 23.11.1988 αιτιολογική έκθεση της Δ/νσης Πολεοδομι- 
κού Σχεδιασμού - Τμήμα Παραδοσιακών Οικισμών με το υπ’ αριθμ. 
80160/10119/25.11.1988 έγγραφο προς τους ενδιαφερομένους. 

4) Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 «Γενικός Οικοδομικός Κανονι¬ 
σμός» χωρίς να περιέλθουν στην Δ/νση Πολεοδομικού Σχεδιασμού τυ¬ 
χόν αντιρρήσεις των ενδιαφερομένων Ελένης Κασιωτάκη, Ευαγγελίας 
Γερουκάλη, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται επί της 
οδού Λεπενιώτου αρ. 34 στην περιοχή Ψυρρή του Δήμου Αθηναίων φε- 
ρόμενο ως ιδιοκτησία Ελένης Κασιωτάκη, Ευαγγελίας Γ ερουκάλη 
όπως φαίνεται με κόκκινη διαγράμμιση στο σχετικό πρωτότυπο διά¬ 
γραμμα σε κλίμακα 1:1000 που θεωρήθηκε από τον προϊστάμενο της 
Δ/νσης Τοπογραφικών Εφαρμογών με την υπ’ αριθμ. 46849/1989 
πράξη του. Ακριβές οιντίγραφο του διαγράμματος αυτού θα είναι αναρ- 

τημένο στην Δ/νση Τοπογραφιών Εφαρμογών τμήμα Αρχείου Σχε¬ 
δίων του Υπουργείου Περιβάλλοντος, Χωροταξίας και Δημοσίων Έρ¬ 
γων επί είχοσι (20) ημέρες από την επομένη της Δημοσίευσης της πα¬ 
ρούσας απόφασης στην Εφημερίδα της Κυβερνήσεως. 

2) Στο χαρακτηριζόμενο ως διατηρητέο χτίριο απαγορεύεται χάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και κάθε εσωτερική διαρρύθμιση του κτιρίου εφόσον 
δεν αλλοιώνεται ο γενικός αρχιτεκτονικός χαρακτήρας του. 

4) Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του χτιρίου. 

5) Αιτήσεις για προσθήκη στο διατηρητέο κτίριο αποστέλλονται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με γνώμη της Επι¬ 
τροπής Πολεοδομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τα όσα ορίζονται από τις διατάξεις του άρθρου 4 
παρ. 2 του Ν. 1577/1985 «Γενικός Οικοδομικός Κανονισμός» εφόσον 
δεν παραβλάπτεται το διατηρητέο χτίριο και ο χώρος που το περιβάλ¬ 
λει. 

6) Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου καθώς και για την τοποθέτηση επιγραφών, απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7) Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 46850/2726 (5) 

Χαρακτηρισμός ως διατηρητέου του κτιρίου που βρίσκεται επί των 

οδών Μεσολογγίου και Υψ. Αλωνίων 25 στην Πάτρα (Ν. Αχαΐας) 

και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8ι ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α 210) όπως τροποποιήθηκε με 
τις διατάξεις του Ν. 1772/1988 «Τροποποίηση διατάξεων του Ν. 
1577/1985 «Γενικός Οικοδομικός Κανονισμός» και άλλες σχετικές 
διατάξεις» (Α 91). 

2) Την υπ’ αρ. 15883/1903/8.2.88 κοινή απόφαση του Υπουργού 
Προεδρίας της Κυβερνήσεως και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (Β.142). 

3) Την από 25.11.1987 αιτιολογική έκθεση της Δ/νσης Γ7 που υιο¬ 
θετεί η Δ/νση Πολεοδομικού Σχεδιασμού με το υπ’ αρ. 316/Δ/ 
20.2.89 υπηρεσιακό της σημείωμα. 

4) Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 (ΦΕΚ 210/Α) χωρίς να περιέλ¬ 
θουν στη Δ/νση Πολεοδομικού Σχεδιασμού τυχόν αντιρρήσεις του εν- 
διαφερόμενου εφ’ όσον οι ενδιαφερόμενοι έχουν ενημερωθεί, αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του δήμιου Πατρέων (Ν. Αχαΐας) επί των οδών 
Μεσολογγίου και Υψ. Αλωνίων 25 φερόμενο ως ιδιοκτησία Ανδρέα 
Γκολφινόπουλου όπως φαίνεται με μαύρη διαγράμμιση στο σχετικό 
πρακότυπο διάγραμμα σε κλίμακα 1:1000 που θεωρήθηκε από τον 
προϊστάμενο της Δ/νσης Τοπογραφικών Εφαρμογών με την υπ’ αριθμ. 
46850/1989 πράξη του. Ακριβές αντίγραφο του διαγράμματος αυτού 
θα είναι αναρτημένο στην Δ/νση Τοπογραφικών Εφαρμογών τμήμα 
Αρχείου Σχεδίων του Υπουργείου Περιβάλλοντος, Χωροταξίας και Δη¬ 
μοσίων Έργων επί είκοσι (20) τουλάχιστον ημέρες από την επομένη της 
Δημοσίευσης της παρούσας απόφασης στην Εφημερίδα της Κυβερνή¬ 
σεως. 

2. Διατηρητέο χαρακτηρίζεται το αρχικό κτίριο και οι εναρμονιζόμε¬ 
νες με αυτό μεταγενέστερες προσθήκες, όχι όμως και τα κάθε είδους 


υπάρχοντα προσκτίαματα που αλλοιώνουν την μορφή του. Ο καθορι¬ 
σμός των προσκτισμάτων και των επεμβάσεων που πρέπει να γίνουν σε 
αυτά πραγματοποιείται από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

4. Επιτρέπεται η επισκευή, η αποκατάσταση των όψεων, ο εκσυγ¬ 
χρονισμός των εγκαταστάσεων, η ενίσχυση του φέροντα οργανισμού, η 
εσωτερική διαρρύθμιση καθώς και επεμβάσεις για λόγους στατικούς ή 
λειτουργικούς, εφόσον δεν αλλοιώνεται ο αρχιτεκτονικός χαρακτήρας 
του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

6. α. Αίτηση για ανέγερση νέου κτιρίου το οικόπεδο ή προσθήκες στο 
διατηρητέο χτίριο, αποστέλλεται από την πολεοδομική υπηρεσία στην 
αρμόδια Δ/νση του Υπουργείου Περιβάλλοντος, Χωροταξίας και Δημο¬ 
σίων Έργων με γνώμη της ΕΠΑΕ, για ειδική ρύθμιση σύμιφωνα με την 
παρ. 2 του άρθρου 4 του Ν. 1577/85 περί ΓΟΚ εφόσον δεν παραβλά¬ 
πτεται το διατηρητέο χτίριο χαι ο χώρος που το περιβάλλει. 

β. Κατ’ εξαίρεση από το προηγούμενο εδάφιο επιτρέπονται προσθή¬ 
κες περιορισμένων διαστάσεων εφόσον κριθούν απαραίτητες γία τη λει¬ 
τουργική εξυπηρέτηση του κτιρίου μετά από έγκριση της ΕΠΑΕ. 

7. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και στον περιβάλλοντα χώρο του, καθώς και 
για την τοποθέτηση επιγραφών, απαιιτείται η έγκριση της ΕΠΑΕ. 

7) Η ισχύς της παρούσας απόφασης αρχίζει από την δημοσίευσή της 
στην Εφημιερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 
Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 46848/2724 (6) 

Χαρακτηρισμός ως διατηρητέου του κτιρίου που βρίσκεται επί των 

οδών Μιχ. Βόδα 50 και Φερρών 56 της περιοχής Αχαρνών Δήμου 

Αθηναίων (Ν. Αττικής) και καθορισμός ειδικών όρων και περιορι- 

σμιών δόμησης. . 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκε μ» 
τις διατάξεις του Ν. 1772/1988 «Τροποποίηση διατάξεων του Ν. 
1577/1985» Γενικός Οικοδομικός Κανονισμός και άλλες σχετικές δια¬ 
τάξεις (Α’ 91). 

2. Τις διατάξεις της υπ’ αριθμ. 15883/1903/8.2.88 Κοινής Από¬ 
φασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 6.3.89 αιτιολογική έκθεση της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

4. Την από 17.3.89 σύμφωνη γνώμη της ενδιαφερομένης Ευαγγε¬ 
λίας Μαυρομιχάλη - Τερζόγλου για το χαρακτηρισμό ως διατηρητέου 
του παρακάτω κτιρίου, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται στην πε¬ 
ριοχή Αχαρνών του Δήμου Αθηνών (Ν. Αττικής), επί των οδών Μιχ. 
Βόδα αρ. 50 και Φερρών αρ. 56 φερομένου ως ιδιοκτησία Ευαγγελίας 
Μαυρομιχάλη - Τερζόγλου όπως φαίνεται με μαύρη διαγράμμισή στο 
σχετικό πρωτότυπο διάγραμψυχ σε κλίμακα 1:1000 που θεωρήθηκε 
από τον Προϊστάμενο της Δ/νσης Τοπογραφικών Είφαρμωγών με την 
46848/89 πράξη του. 

Ακριβές αντίγραφο του διαγράμματος αυτού θα είναι αναρτημένο 
στην Δ/νση Τοπογραφικών Είφαρμογών τμήμα Αρχείου Σχεδίων του 
Υπουργείου Περιβάλλοντος, Χωροταξίας και Δημοσίων Έργων για εί¬ 
κοσι (20) τουλάχιστον ημέρες από την δημοσίευση της παρούσας από¬ 
φασης στην Εφημερίδα της Κυβερνήσεως. 

2) Στο χαρακτηριζόμενο ως διατηρητέο κτίριο απαγορεύεται κάθε 

αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχειών του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς εφόσον δεν αλλοιώνε¬ 
ται ο αρχιτεκτονικός χαρακτήρας του διατηρητέου κτιρίου. 

4) Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο.η τοποθέτηση επιγραφών περιορισμένων διαστάσεων που πληρο¬ 
φορούν για την χρήση των χώρων του κτιρίου.. 

5) Για οποιαδήποτε οικοδομική εργασία στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

6) Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφα σ η αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 

ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
.-♦- 

Αριθ. 44313/2370 (7) 

Έγκριση γενικού πολεοδομικού σχεδίου (Γ.Π.Σ.) του δήμου Μεσολογ¬ 
γίου (Ν. Αιτωλ/νίας). , 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/83 «Επέκταση πολεοδο¬ 
μικών σχεδίων, οικιστική ανάπτυξη και σχετικές ρυθμίσεις» (Α’ 33). 

2. Τις διατάξεις του άρθρου 23 παρ. 1 του Ν. 1558/85 «Κυβέρνηση 
και Κυβερνητικά Όργανα» (Α' 137). 

3. Τις διατάξεις της παραγρ. 1 του άρθρου 19 του Ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας και άλλες διατάξεις» (Α' 113). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β’ 142). 

5. Την αριθ. 82538/4657/17.11.88 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του γενικού πολεοδομικού σχεδίου Μεσολογγίου - Αιτω- 

|, λικού (Ν. Αιτωλ/νίας)» (Δ’ 148). 

! 6. ,Τα υπ’ αριθ. 366/2.2.1988 και 2449/14.4.88 έγγραφα του 

| ΤΠ και ΠΕ Μεσολογγίου πρός τους αρμόδιους φορείς. 

| ' 7. Το υπ’ αριθ. 2542/22.4.1988 έγγραφο της Δ/νσης Γεωργίας 
ί Νομαρχίάς Αιτωλ/νίας. 

| 8. Τα υπ’ αριθ. 574/23.2.88 και 905/28.3.88 έγγραφα της Δ/ 

: νσης Δασών Νομαρχίας Αιτωλ/νίας. 

9. Το υπ’ αριθ. 888/21.3.88 έγγραφο του Δασαρχείου Μεσολογ¬ 
γίου. 

; 10. Το υπ’ αριθ. 1092/24.5.88 έγγραφο 2ης ΔΕΚΕ ΠΑΤΡΩΝ πε¬ 

ριφέρεια Δυτ. Ελλάδας. 

11. Το υπ’ αριθ. 499/22.6.1988 έγγραφο της Δ/νσης Οικισμού 
Πατρών. 

12. Το υπ’ αριθ. 7213/17.3.1988 έγγραφο της Γενικής Γραμμα¬ 
τείας Αθλητισμού - Γραφ. Αθλ. Σχεδιασμού. 

13. Το υπ’ αριθ. Φ.666/Ζ/02/933/15.6.88 έγγραφο της ΣΤ' 
Εφορείας Προϊστορικών και Κλασ. Αρχαιοτήτων. 

14. Το υπ’ αριθ. Δ19/722/24.3.88 έγγραφο της Δ/νσης Οδικών 
Έργων της Γενικής Γραμματείας Δημοσίων Έργων. 

15. Το υπ’ αριθ. 8336/3.5.88 της Ελληνικής Τράπεζας Βιομηχανι¬ 
κής Αναπτύξεως Α.Ε. 

16. Το υπ’ αριθ. 2241/21.4.1988 έγγραφο της Οικονομικής Εφο- 
- ρείας Μεσολογγίου. 

17. Το υπ’ αριθ. 2360/3.5.88 έγγραφο της Υπηρεσίας Περιφερεια¬ 
κής Ανάπτυξης. 

18. Το υπ’ αριθ. ΔΠ02/864/16.3.88 έγγραφο της Δ/νσης Κοινω¬ 
νικής Πρόνοιας Νομαρχίας Αιτωλ/νίας. 

19. Το υπ’ αριθ. ΤΥ 1598/27.4.1988 έγγραφο της Δ/νσης Τεχνι¬ 
κών Υπηρεσιών Νομαρχίας Αιτωλ/νίας. 


20. Τις υπ’ αριθ. 267/87 και 38, 130/88 γνωμοδοτήσεις του Δη¬ 
μοτικού Συμβουλίου Μεσολογγίου. 

21. Το γεγονός ότι οι υπόλοιποι φορείς δεν απάντησαν μέχρι σήμερα. 

22. Την υπ’ αριθ. 18/1988 γνωμοδότηση του Συμβούλιου Χωροτα¬ 
ξίας, Οικισμού και Περιβάλλοντος Ν. Αιτωλ/νίας, αποφασίζουμε: 

Εγκρίνεται το γενικό πολεοδομικό σχέδιο Μεσολογγίου (Ν. Αιτωλ/ 
νιας), όπως τα όρια που προσδιορίζονται με κόκκινη γραμμή στο χάρτη 
Π. 1.11 σε κλίμακα 1:5000. 

Κυρίως το ώς άνω σχέδιο περιλαμβάνει: 

Α. Την πολεοδομική οργάνωση του οικιστικού συγκροτήματος για 
πληθυσμιακό μέγεθος της τάξης 13000 κατοίκων για την επόμενη πε¬ 
νταετία με την ένταξη του προϋφισταμένου οικισμού προ του 1923 στο 
σχέδιο και: < 

α) Την επέκταση του σχεδίου πόλης σε εκτάσεις αραιοδομημένες και 
αδόμητες, την δημιουργία 8 πολεοδομικών ενοτήτων με μέση πυκνό¬ 
τητα οικήσεως και μέσο συντελεστή δόμησης όπως φαίνεται στο χάρτη 
Π. 1.5 και Π. 1.4 σε κλίμακα 1:10000 ως εξής: 

Α/Α πολεοδ. ενότητα μέση πυκνότητα μέσος Δ.Σ. 

(κατ/Ηα) 


1. Αγ. Σπυρίδων 

126 

1,1 

2. Αγ. Παντελεήμων 

139 

1,4 

3. Αγ. Παρασκευή 

139 

1,4 , 

4. Βίγλα 

128 

0,9 

5. Αγ. Δημήτριος 

114 

0,8 

6. Καλλονή 

114 

0,8 

7. Ταμπακαριά 

133 

1,0 

8. Ροϊδούλα 

114 

0,8 


β) Τον προσδιορισμό των χρήσεων γης όπως φαίνονται στους χάρτες 
Π. 1.3.2 και Π. 1.11 κλίμακας 1:5000 και ειδικότερα: 

- Οργάνωση των κεντρικών λειτουργιών στο σημερινό κέντρο της 
πόλης και στο δυτικό αλίπεδο με την δημιουργία εμπορικού και διοικη¬ 
τικού κέντρου αντίστοιχα. 

- Δημιουργία τοπικών κέντρων σε κάθε πολεοδομική ενότητα με 

εξαίρεση την πολεοδομική ενότητα Καλλονής όπου χωροθετούνται δύο 
τοπικά κέντρα. ! 

-Οργάνωση πολιτιστικών λειτουργιών με την δημιουργία Πνεύμα- 1 
τικού Κέντρου στα κτίρια του παλιού σιδηροδρομικού σταθμού, την 
αξιοποίηση του νεοκλασσικού κτιρίου του παλιού Νοσοκομείου σε Δημο¬ 
τική Βιβλιοθήκη, την οργάνωση του παλιού Δημαρχείου σε μουσείο - 
ιστορικό αρχείο. 

- Χωροθέτηση σταθμού φορτηγών στο βορειοανατολικό τμήμα της 
πόλης (περιοχή χονδρεμπορίου). 

- Δημιουργία σταθμού λεωφορείων στο νότιο τμήμα της πόλης πλη¬ 
σίον του ραδιοφωνικού σταθμού. 

- Χωροθέτηση λειτουργιών τουρισμού και αναψυχής στο νοτιοανα¬ 
τολικό αλίπεδο σε δημόσια έκταση. 

- Δημιουργία πλατειών, παιδικών χαρών και κοινοχρήστων χώρων 
σε κάθε πολεοδομική ενότητα. 

- Την οργάνωση και χωροθέτηση στον πολεοδομικό ιστό των χώρων 
πρωτοβάθμιας και δευτεροβάθμιας εκπαίδευσης. 

- Οργάνωση και χωροθέτηση παιδικών κέντρων. 

- Χωροθέτηση Γενικού Νοσοκομείου στη θέση μεταξύ των πολεοδο¬ 
μικών ενοτήτων Ροϊδούλα και Ταμπακαριά. 

- Οργάνωση και χωροθέτηση ΚΑΠΗ. 

- Διεύρυνση και εμπλουτισμό των εγκαταστάσεων του υπάρχοντος 
αθλητικού κέντρου και την χωροθέτηση και οργάνωση δύο μικρότερων 
αθλητικών κέντρων στις πολεοδομικές ενότητες Αγ. Παρασκευής και 
Αγ. Δημητρίου. 

- Την χωροθέτηση και οργάνωση ναυταθλητικών εγκαταστάσεων 
στη περιοχή του λιμανιού στο νοτιοδυτικό άκρο της πόλης. 

- Την ανάπτυξη κατά τα λοιπά χρήσεων γενικής κατοικίας όπως 
προσδιορίζεται από το άρθρο 3 του από 23.2.1987 Π.Δ/τος (Δ’ 166). 

γ) Την γενική εκτίμηση της χωρητικότητας των πολεοδομικών ενο¬ 
τήτων σε κατοίκους, των αναγκών σε γη (Ηα) για κοινωνική υποδομή 
επιπέδου πόλης και των αναγ-κών σε γη (Ηα) για κοινοτική υποδομή 
στις πολεοδομικές ενότητες όπως φαίνεται στους πίνακες Α 11.2.1 και 
Α11.6 προσαρτώνται στην παρούσα απόφαση, 

δ) Τον καθορισμό ζωνών ανάπλασης όπως φαίνονται στους χάρτες 
Π1.7 σε κλίμακα 1:10.000 σ’ όλους τους οικισμούς προ του 23 που 

εντάσσονται στο σχέδιο, με εφαρμογή του άρθρου 13 του Ν. 1337/83. 

Β. Τις προτάσεις για τη λήψη μέτρων προστασίας του περιβάλλοντος 
χαι τη δημιουργία αστιχού χαι περιαστιχού πρασίνου όπως φαίνεται 
στους χάρτες Π1.9 σε κλίμακα 1:25.000. 

Βασιχότερες παρεμβάσεις είναι: 

- Ζώνη προστασίας ακτών. 

- Ζώνη περιοχής περιβαλλοντικής εξυγίανσης - αναβάθμισης στις 
ακτές της λιμνοθάλασσας Μεσολογγίου. 

- Προστασία χερσαίων οικοσυστημάτων ειδικού ενδιαφέροντος. Πε¬ 
ριοχή από εκβολές Αχελώου - Λούρου - νησιών Τουρλίδας - λιμνοθά¬ 
λασσας Μεσολογγίου - Κλείσοβας χαι εχβολών Ευήνου ποταμού. 

- Προστασία των υδάτινων οικοσυστημάτων ειδικού ενδιαφέροντος. 
Λιμνοθάλασσας Μεσολογγείου - Κλείσοβας εχβολών Αχελώου και Ευ¬ 
ήνου. 

- Προστασία των υποβαθμισμένων οικοσυστημάτων 
α) περιοχής απόθεσης απορριμάτων 

β) περιοχή βιολογικού καθαρισμού 

γ) περιοχών αλυκών Άσπρης και Τουρλίδας 

δ) το δυτικό υβάρι της λιμνοθάλασσα και Κλείσοβα. 

- Προστασία και αξιοποίηση των δασών του Αράκυνθου και καθορι¬ 
σμό ζωνών προστασίας δασών της ευρύτερης περιοχής. 

- Περιβαλλοντική αποκατάσταση περιοχής κατασκευής περιμετρι¬ 
κής αρτηρίας της πόλης. 

- Προστασία της γης υψηλής παραγωγικότητας της ευρύτερης πε- 
ριοχής. 

- Προστασία χώρων ιστορικού ενδιαφέροντος ευρύτερης περιοχής: 
Αρχαία Πλευρώνα Κάστρο Κυρά Ρήνης 

Μοναστήρι Αη Σημιού 
Αρχαία Αλΰκυρνα 

Νησίδα Αγ. Τριάδας στη λιμνοθάλασσα Κλείσοβας 
Νησίδα Βασιλάδι στη λιμνοθάλασσα Μεσολογγίου 

- Προστασία και ανάδειξη του ιστορικού κέντρου και των οχυρωμα¬ 
τικών έργων της πόλης με αντίστοιχες μελέτες προστασίας και ανάδει- 
ξης. 

Γ. Τις προτάσεις για την οργάνωση και ιεράρχηση του δικτύου μετα¬ 
φορικής υποδομής όπως φαίνεται στο χάρτη Π.δ.12 σε . κλίμακα 
, 1:10000. Βασικότερες παρεμβάσεις είναι: 

- Η νέα περιμετρική αρτηρία που περιγράφει τον οικιστικό ιστό της 
πόλης. 

- Η δημιουργία άξονα απευθείας σύνδεσης των ΤΕΙ με την πόλη. 

- Η οργάνωση και ιεράρχιση του οδικού δικτύου εντός του οικισμού 
με συλλεκτήριες και τοπικούς οδούς και την δημιουργία πλέγματος πε¬ 
ζοδρόμων. 

- Δημιουργία μαρίνας και σταθμού ανεφοδιασμού θαλαμηγών στην 
I περιοχή του λιμανιού Ξενία και σκάλας για την εξυπηρέτησή των μι¬ 
κρών αλιευτικών σκαφών. 

Δ. Τις προτάσεις για τα απαραίτητα έργα και μελέτες δικτύων υπο- 
ι δομής όπως φαίνονται στους χάρτες Π.2.2.2, Π.2.3.2, Π.2.4.2, 


Π.2.6.2, Π.2.7.2 σε κλίμακα 1:10000 και ειδικότερα: 

α) Δίκτυο ύδρευσης 

- Την κατασκευή έργων βελτίωσης του δικτύου ύδρευσης και εξα¬ 
σφάλισης επαρκούς παροχής. 

β) Δίκτυα αποχέτευσης 

- Την επέκταση των δικτύων όμβριων και ακαθάρτων 

- Την διαμόρφωση και συντήρηση των ρεμμάτων και τεχνικών αυ- 
λάκων της ευρύτερης περιοχής. 

γ) Απορρίμματα 

- Την μεταφορά του σημερινού χώρου διάθεσης και την υιοθέτηση 
των προτάσεων της εκπονούμενης μελέτης που θα καθορίσει τον τρόπο 
συλλογής, μεταφοράς και διάθεσης των -απορριμμάτων. 

δ) Ενεργειακό σύστημα 

- Συμπλήρωση - επέκταση του ηλεκτρικού δικτύου στις περιοχές 
επέκτασης και μετατροπή του εναέριου δικτύου σε υπόγειο στο ιστορικό 
κέντρο της πόλης. 

ε) Τηλεπικοινωνιακό σύστημα 

- Την βελτίωση και ενίσχυση του τηλεπικοινωνιακού κέντρου. 

Ε. Τις προτάσεις για την αντιμετώπιση θεομηνιών όπως φαίνονται 
στο χάρτη Π.3.1.2 σε κλίμακα 1:10000 και ειδικότερα: 

- Την δημιουργία ζωνών πυρασφάλειας. 

- Την κατασκευή συμπληρωματικών πυροσβεστικών κρουνών στις 
περιοχές επεκτάσεων. 

- Τον καθορισμό των χώρων συγκέντρωσης του πληθυσμού σε περί¬ 
πτωση σεισμών καθώς και των εγκαταστάσεων έκτακτης ανάγκης ανά 
περιοχές. 

ΣΤ. Ακριβή αντίγραφα των παραπάνω δώδεκα (12) πρωτοτύπων 
χαρτών και δύο (2) πινάκων θεωρημένων από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 44313/89 
πράξη του θα είναι αναρτημένα για 20 ημέρες από τη δημοσίευση της 
απόφασης αυτής στην Εφημερίδα της Κυβέρνησης στο τμήμα Αρχείου 
Σχεδίων της Δ/νσης Τοπογραφικών Εφαρμογών Πουλίου και Αμαλιά- 
δος 17, για να λάβουν γνώση οι ενδιαφερόμενοι. 

2. Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελλος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης,, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων σε 
συνδυασμό με τις διατάξεις του Ν. 1577/1985 (Α’ 210). 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 23 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην,οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ.Ικατάθεσης στο Δημρσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

') 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















